Pielikums Nr.9

**TEHNISKĀ SPECIFIKĀCIJA**

Līguma darbības termiņš - 1 (viens) gads.

1. Detaļas un mezgli (turpmāk tekstā – detaļas) tiek remontēti vai izgatavoti ar formēšanas metodi no stikla šķiedras auduma vai neaustiem stikla šķiedras materiāliem (stikla šķiedras mats) un tiek izmantoti kā PR SIA “Rīgas satiksme” visa ritošā sastāva rezerves daļas. Detaļas jāizgatavo autobusiem CI; SU;E-91, trolejbusiem ŠKODA 24TR, ŠKODA 27TR, GST-18, tramvajiem T3A, T3M, 15T.
2. Lai iepazītos ar izgatavojamo detaļu klāstu, pretendentiem tiek iesniegti pielikumi Nr.1-Nr.6. ar detaļu attēliem un/vai rasējumiem. Pasūtītājam līguma izpildes laikā ir tiesības papildināt izgatavojamo detaļu klāstu ar citām detaļām līdz 20% no kopējo detaļu apjoma.
3. Lai iepirkuma ietvaros novērtētu pretendentu piedāvātās cenas no jauna izgatavojamām detaļām, tiek iesniegts pielikums Nr.7.
4. Lai pretendents varētu iesniegt pielikumā Nr.7 esošo detaļu izgatavošanas cenu piedāvājumu, pretendentiem tiek organizēta detaļu vizuālā apskate. Iepirkumu komisija organizē izgatavojamo detaļu apskati ar katru pretendentu atsevišķi.
5. Detaļu piegāde tiek veikta pēc Pasūtītāja nomenklatūras numura. Detaļu izgatavošana tiek veikta balstoties uz pasūtītāja rasējumu vai pēc transportlīdzekļa uzstādītās detaļas parauga. Kā paraugs var būt oriģinālā detaļa (transportlīdzekļa ražotājrūpnīcas) vai no ekspluatācijā esoša transportlīdzekļa noņemta detaļa. Par parauga izsniegšanu atbild tās struktūrvienības vadītājs, kurš veic detaļas pasūtīšanu.
6. Detaļa ir jāizgatavo un jāpiegādā 20 (divdesmit) kalendāro dienu laikā no pasūtījuma veikšanas dienas. Izpildītājs piegādā nepieciešamo detaļu pasūtījumā norādītajā piegādes vietā, kuru noteikusi Pasūtītāja pilnvarotā persona.
7. Ja piegādātajai detaļai tiek konstatēts bojājums vai tiek piegādāta neatbilstoša detaļa, Izpildītājs nodrošina bojājumu novēršanu 10 (desmit) kalendāro dienu laikā no bojājuma pieteikuma nosūtīšanas dienas detaļas ekspluatācijas vietā vai citā vietā, par ko vienojas Pušu pilnvarotie pārstāvji.
8. Pasūtītājs nodod Piegādātājam visu tam pieejamo detaļu izgatavošanai nepieciešamo tehnisko dokumentāciju.
9. Prasības izgatavotajām detaļām:
	1. Detaļas ārējā virsma gluda, tās raupjums, nomatējot piemērots krāsošanai.
	2. Detaļu asās malas apstrādātas / noapaļotas pa visu detaļu perimetru.
	3. Izgatavojamās un remontējamās detaļas, kuras savienotas ar neizjaucamiem savienojumiem (piemēram, kniedes, līme u.c.), kā arī satur iestrādātas pastiprinājuma detaļas, tiek izgatavotas un piegādātas ar šiem elementiem.
	4. Mezgliem, kuri sastāv no RP SIA “Rīgas satiksme” un Piegādātāja izgatavojamām detaļām, tiek sagatavota specifikācija.
	5. Visas vītņotās detaļas (stiprinājumi ar vītni, ieliktņi, tapas) jāizgatavo no nerūsējošā tērauda. Pārējās tērauda detaļas cinkot, cinka pārklājums 24 µm.
	6. Jebkāda veida stiprinājumus no alumīnija, tajā skaitā izvelkamas kniedes, izmantot aizliegts.
	7. Detaļu špaktelēšana, gruntēšana un krāsošana nav nepieciešama.
10. Pasūtītājs nenodrošina detaļu izgatavošanai paredzēto aprīkojumu un ieliekamās pastiprinājuma detaļas.
11. Visu detaļu transportēšanu nodrošina Piegādātājs.
12. Pirms uzsākt detaļu remontu Piegādātājam ar Sabiedrības iepirkumu un materiālo resursu pārvaldības daļu jāsaskaņo veicamo darbu tāme. Pasūtītājs var lemt par atteikšanos no detaļu izgatavošanas, ja detaļas izgatavošanas izmaksas ir 60% vai lielākas, salīdzinot ar jaunas detaļas cenu.
13. Lai gūtu pārliecību par izgatavojamo detaļu atbilstību, katras detaļas pirmā izgatavotā parauga pārbaude un apstiprināšana ir obligāta. Pārbaudi veic šādiem parametriem:
	1. Ģeometrisko izmēru un formas atbilstība;
	2. Novietojums uz transportlīdzekļa (vienmērīgas atstarpes), detaļas stingums u.c.

Detaļu pārbaudi organizē tās struktūrvienības vadītājs, kurā detaļa tiek izmantota, piedaloties Piegādātāja pārstāvim. Pārbaudes rezultātus fiksē pārbaudes aktā (Pielikums Nr.8). Ja pārbaudītās detaļas kvalitāte atbilst izvirzītajām prasībām, tiek atļauta detaļas ražošana un piegāde.

1. Piedāvājuma cenas līguma darbības laikā netiek pārskatītas.
2. Pasūtītājs var papildināt Pielikuma Nr.1 izgatavojamo un remontējamo detaļu sarakstu, iepriekš to saskaņojot ar Piegādātāju.
3. Remontējamo un izgatavojamo detaļu apjoms un pasūtījumu biežums līguma darbības laikā var būt mainīgs un ir atkarīgs no reālās nepieciešamības un apstākļiem.
4. Garantijas laiks ne mazāk kā 12 (divpadsmit) mēneši. Garantijas laikā izgatavotajai detaļai nedrīkst rasties nekādi bojājumi (atslāņojumi, formas izmaiņas, iestrādāto detaļu bojājumi), kas nav saistīti ar mehānisku to bojāšanu.